Aagot Ekeby

Aagot Alette Ekeby (1885–1984) var en norsk skuespiller som arbeidet ved Den Nationale Scene i Bergen. 

 Liv og virke 
Hun var datter av kjøpmann Jacob Paulsen og Sofie Gertrud Eie. Etter eksamen fra handelsgymnasiet reiste Aagot Ekeby på Conrad Mohrs stipendium til Tyskland, England og Frankrike. Hun var gift to ganger; først fra 1913 med rørleggermester Helfred Bernhard Frydenlund, så fra 1927 med kontorsjef og journalist Paul Kaare Ekeby.Aagot Ekeby; Historisk befolkningsregister 

Hun debuterte som skuespiller i 1909 ved Den Nationale Scene. I debuten gestaltet hun rollen som Emilie i danske Gustav Esmanns skuespill Den kjære Familie. Om debuten ble det blant annet skrevet at «Hun spillede saa fermt og færdigt, undertiden saa forbløffende av en Debutantinde at være, at jeg er spændt paa at se hende i en Rolle, hvor hun har ligesaameget Brug for at føle som for at snakke». Hun avsluttet sitt virke ved scenen etter sesongen 1949/1950.

 Roller (utvalg) 
1909: «Emilie» i Den kjære Familie av Gustav Esmann
1910: «Marthe» i Hans Majestet
1913: «Margit» i Svein Uræd av Ole Olsen
1915: «Therese» i Therese av Nils Collett Vogt
1915: «feen Mørkøie» i Tornerose av Hans Wiers-Jenssen
1919: «Thérèse Raquin» i Thérèse Raquin av Émile Zola
«Gina Ekdal» i Vildanden av Henrik Ibsen
«fru Arvik» i Når den ny vin blomstrer av Bjørnstjerne Bjørnson
«Amanda» i Glassmenasjeriet av Tennessee Williams
1928: «Mary» i Tante Jenifers testamente av Eden & Adelaide Phillpotts
1929: «Alice» i Dødsdansen av August Strindberg
1929: «Cora Ann Milton» i Deptfordmysteriet av Edgar Wallace
1948: «Fru Marcussen» i Rødt lys av Ernst Orvil

 Referanser 

 Eksterne lenker 


Kategori:Norske skuespillere
Kategori:Skuespillere ved Den Nationale Scene
Kategori:Kongens fortjenstmedalje i gull
Kategori:Personer fra Bergen kommune